இதற்கிடையே நேற்று பத்திரிகையிலே மக்கள் குரல், இந்தியன் எக்ஸ்பிரஸ், அவர்களுடைய கட்சிப் பத்திரிகை நமது எம்.ஜி.ஆர். என்று இத்தனையிலும் நானும் உள்ளாட்சித் துறை அமைச்சரும் ஏதோ பேசிக் கொண்டோம், அவருக்கு ஒரு முடிவு ஏற்படுத்துவதைப் பற்றி பேசிக் கொண்டதாக அந்த அம்மையார் பேட்டி அளித்ததாக செய்தி வந்து, அதைப் பற்றித் தான் ஸ்டாலின் உரிமைப் பிரச்சினை இங்கே கொடுத்திருக்கிறார். அவரும் இங்கே ஒரு அமைச்சராக இருக்கிறார். அமைச்சராக இருக்கிறாரோ இல்லையோ, ஒரு உறுப்பினராக இருந்தால் கூட, அவரைப் பற்றி இப்படிப்பட்ட ஒரு பயங்கரமான செய்தி வரும்போது இந்த அவை யிலே இருக்கின்ற ஒவ்வொரு உறுப்பினருக்கும் பாதுகாப்பு தேவை.